Ein bißchen Frieden

«Ein bißchen Frieden» (norsk oversettelse: litt fred) er en tyskspråklig popballade som vant Eurovision Song Contest 1982 for Vest-Tyskland. Sangen ble fremført av den da 17 år gamle gymnasiasten Nicole. Sangen var komponert av Ralph Siegel, mens Bernd Meinunger skrev teksten. Låtskriverduoen hadde tidligere levert en rekke suksessrike låter i konkurransen. De tre foregående årene hadde de de en fjerdeplass og to andreplasser. Dette var deres første seier. «Ein bißchen Frieden» ble en stor hit i Europa etter konkurransen og toppet hitlistene i en rekke land, inkludert Norge.

 Eurovision Song Contest 
Sangen var ett av tolv bidrag som deltok i den tyske finalen i München lørdag 20. mars 1982. I den tyske finalen var Nicole den siste ut på scenen og vant en klar seier. Dermed ble «Ein bißchen Frieden» Vest-Tysklands representant til Eurovision Song Contest i engelske Harrogate lørdag 24. april 1982. 

I den internasjonale finalen var Nicole den 18. og siste artisten ut på scenen, og hun fremførte sangen sittende på en krakk og spillende på en hvit kassegitar. Med seg på scenen hadde hun flere musikere, blant annet en harpespiller.

Avstemningen ble raskt en eneste lang seiersparade for Nicole. «Ein bißchen Frieden» fikk hele ni tolvere og vant med 161 poeng – 61 poeng foran andreplassen. Dette var den poengmessig største seiersmarginen i konkurransens historie inntil Alexander Rybak vant med «Fairytale» i 2009. Den norske juryen hadde «Ein bißchen Frieden» på andreplass og ga 10 poeng. 

Under vinnerreprisen sang Nicole vinnerlåten på fire ulike språk: Tysk, engelsk, fransk og nederlandsk, til stor applaus fra publikum. Dette var Tysklands første seier, og Vest-Tysklands eneste frem gjenforeningen i 1990. Først i Bærum i 2010 vant Tyskland en ny seier i Eurovision Song Contest, da med Lena Meyer-Landrut og sangen «Satellite».

 Etter seieren 
Den milde balladen beskrev et ønske om verdensfred, og Nicole spilte den inn på ni språk, blant annet fransk, nederlandsk, dansk og russisk. Hun spilte også inn en tysk-engelsk-nederlandsk versjon og en tysk-italiensk-engelsk versjon. 

«Ein bißchen Frieden» toppet singellistene i flere land og solgte mer enn tre millioner eksemplarer. Den engelske versjonen er per 2017 den siste Eurovision Song Contest-vinneren som toppet den britiske singlelisten. Den har også æren av å være den 500. nummer én-sangen på den britiske listen. 

I Norge skjedde noe av det samme. «Ein bißchen Frieden» lå åtte uker på VG-lista, hvorav én uke på førsteplass. Med unntak av Bobbysocks' «La det swinge» i 1985, var det først i 2009 med Alexander Rybaks «Fairytale», at en Eurovision-vinner på nytt toppet den norske singellisten. Tysklands andre vinnerlåt fra 2010 gikk også til topps på VG-lista. 

Nicoles album A Little Peace gjorde suksess i Norge og lå 15 uker på VG-lista i 1982 med nummer to som høyeste plassering. Det påfølgende albumet, Meine Kleine Freiheit, lå åtte uker på den norske albumlisten i 1982–1983.

«Ein bißchen Frieden» var én av fjorten tidligere Eurovision-låter som deltok i konkurransens 50-årsjubileumsshow i 2005. Der kjempet den om tv-seernes stemmer for å bli tidenes Eurovision-låt. I avstemningen kom «Ein bißchen Frieden» på syvendeplass, mens ABBAs «Waterloo» vant.

 Norsk versjon 
Philip A. Kruse har skrevet en norsk tekst. Den norske tittelen er «Litt mere frihet».

 Innspilling 
Hanne Krogh. Utgitt på LP-en Alene (AB Records, AB 4001) i 1982.
 Listeplasseringer  
 ListeTittel Høyesteplassering Ukerpå listen Dato forinntreden, Flandern (Ultratop)«Ein bißchen Frieden»11115. mai 1982 (IFOP)«La paix sur terre»21177. mai 1982  (Irish Singles Chart)«A Little Peace»1112. mai 1982  (Single Top 100)«Een beetje vrede»1128. mai 1982  Norge (VG-lista)«Ein bißchen Frieden»18Uke 19 1982 (SER/PROMUSICAE)«Un poco de paz»101222. mai 1982  (UK Singles Chart)«A Little Peace»198. mai 1982  (Schweizer Hitparade)«Ein bißchen Frieden»11125. april 1982  (Sverigetopplistan)«Ein bißchen Frieden»1718. mai 1982  (Offizielle Deutsche Charts)«Ein bißchen Frieden»1265. april 1982  (Ö3 Austria Top 40)«Ein bißchen Frieden»1201. mai 1982

 Referanser 






Kategori:Sanger fra 1982
Kategori:Tysklands bidrag til Eurovision Song Contest